- Hindi News
- National
- िसफारिश के कॉल भी जुर्माना भरने से नहीं बचा सके, दो दिन में Rs.4500 वसूले
िसफारिश के कॉल भी जुर्माना भरने से नहीं बचा सके, दो दिन में Rs.4500 वसूले
देवगढ़ थाना पुलिस ने लगाया चेकिंग पाइंट
भास्कर संवाददाता | मुरैना
बिना हेलमेट पहने दो पहिया वाहन चलाने वालों पर सोमवार को जुर्माना किया गया। एसपी विनीत खन्ना के निर्देश पर देवगढ़ थाना प्रभारी नीलम श्रीवास्तव ने एबीसी ब्रांच (नहर) की पटरी वाली सड़क पर चेकिंग पाइंट लगाकर कार्रवाई की। जिसमें दो पहिया वाहनों पर जो लोग बिना हेलमेट पहने जा रहे थे, उन्हें रोककर पहले तो जुर्माना वसूल किया गया, फिर उन्हें समझाया गया कि जीवन अमूल्य है, घर पर आपका परिवार आपका इंतजार करता है, इसलिए हेलमेट पहनकर ही वाहन चलाएं। रविवार व सोमवार की दो दिन की कार्रवाई में देवगढ़ पुलिस ने 16 वाहनों से 4500 रुपए जुर्माने के वसूले हैं। देवगढ़ थाना पुलिस चार दिन से वाहनों की चेकिंग रोड पर कर रही है।
क्योंकि कच्चे की नहर वाली इस सड़क पर पहले कोई वाहन चेकिंग नहीं होती थी। इसलिए यहां वाहन चालक मनमाने तरीके से चल रहे थे। न कोई हेलमेट लगाकर चल रहा था, न अन्य नियम पालन किए जा रहे थे। यहां तक कि बसों की छतों पर सवार होकर लोग यात्रा कर रहे थे, जीपों में ओवरलोडिंग थी। यह सब देखकर पिछले हफ्ते देवगढ़ थाने का प्रभार संभालने वाली सब इंस्पेक्टर नीलम श्रीवास्तव ने यहां नियमित चेकिंग पाइंट लगा दिया। जिसके सार्थक नतीजे आ रहे हैं। बसों की छतों पर सवारियां बैठना कम हो गई हैं और जीपों का ओवरलोड भी घटा, लेकिन बाइक वाले नहीं सुधर रहे हैं। इसलिए उन पर चालान लगातार हो रहे हैं।
इस तरह हुई कार्रवाई :
- 05 वाहनों से सोमवार को वसूल किया 1000 रुपए जुर्माना।
- 11 वाहनों से रविवार को वसूली किया 3500 रुपए जुर्माना।
लोग खुद की जान संकट में डालते हैं : एसआई
- दो पहिया वाहन पर बिना हेलमेट चलकर लोग खुद की जान को ही संकट में डालते हैं। क्योंकि सड़क हादसों में जो लोग हेलमेट पहने हुए रहे हैं, उनकी जान बच गई है। ओवरलोड बंद करना इसलिए जरूरी है, क्योंकि इससे वाहन बहक सकता है। तब इसमें सवार सभी लोगों की जान को खतरा रहता है।
नीलम श्रीवास्तव, थाना प्रभारी देवगढ़
स्कूटी चलाते हुए नाबालिग पर पुलिस नहीं कर रही कार्यवाई।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva